Unan eus diazezoù mont-en-dro ar Wikipedia eo ar c'haozeal hag an eskemm-mennozhioù. Un dra vat eo kaozeal bewech ma weler un dra a c'hellfe bezañ gwellaet pe reizhet, met ret eo hen ober atav en un doare seven hag o toujañ d'ar bennaenn niverenn 2.  Neuze, pa saver a-enep da arguzennoù, pe da zoare-ober, pe da skrid un implijer/ez all, e ranker displegañ ar rag hag ar perag en ur chom hep lakaat an evezhiadennoù da vezañ personel. Bez' e c'heller arguzenniñ ha dont a-benn da ziskoulmañ kudennoù pe d'en em glevout pa vez savpoentoù disheñvel hep mont war hent an tagadennoù nag ar c'hunujennoù.